hu hu hu en en hu pt hu hu hu hu en hu hu hu hu hu en hu hu hu en hu hu hu hu en hu hu hu hu hu hu en hu hu hu hu hu hu hu hu en hu fr hu hu hu hu hu hu pl en hu hu hu hu hu hu hu hu hu en hu hu hu hu hu hu hu hu es en hu fr hu hu hu hu hu hu hu hu en hu hu hu hu en hu hu nl en hu hu en hu hu hu en en hu pt hu hu hu hu hu hu hu hu pt hu
PannKa húsvéti mesés kuckója - Pannka
PannKánál is elkezdődött a húsvét!
A kirakatba már meg is érkeztek az ünnepi vendégek.
De van PannKának még egy meglepetése a gyerekeknek!
Online húsvéti mesés kuckójában az ünnepek alatt minden napra találtok egy mesét, játékot vagy kézműves ötletet.
Kellemes ünnepeket és jó játékot, mesélést kívánunk!
Egy nyuszis könyvjelző elkészítését mutatjuk be Nektek!
Otthoni tojáskereső játék – 5 tojás elgurult…
Rajzoljatok a gyerekekkel 5 tojást és vágjátok ki!
Úgy, hogy a gyerekek ne lássák, rejtsétek el a lakásban azokon a helyeken, amelyekről az alábbi mondókák szólnak.
Majd induljatok ki a szoba egy pontjából közösen és keressétek meg az elrejtett tojásokat az alábbi rejtvények segítségével:
Az első tojás elgurult, de hová?
Rajta taposol, mert puha és meleg,
ha porszívóval közeledsz, ő nem ijed meg, tiszta lesz.
Lehet mintás vagy egyszínű,
őt hazavinni sokszor nem egyszerű.
Otthon a földre fekteted, rá asztalt vagy széket is tehetsz.
A második tojás elgurult.
Méretét tekintve nagydarab, minden lakásban van belőle legalább egy darab.
Lehet benne polc, akasztó vagy fiók is,
egyikben ruhák, zoknik, a másikban bögrék, tányérok is.
Ha rumli van benne nem láthatod, persze csak akkor, ha ajtaját becsukod.
Tehetsz bele vagy vehetsz ki belőle,
nem ürül ki egykettőre.
A harmadik tojás is elgurult.
Rajta színes könyvek, képek vagy ékek,
ha belépsz a szobába, tekinteted hamar reá téved.
Mellette sokszor karosszék vagy olvasólámpa áll,
megunni őt nem lehet már.
Időzz itt egy kicsit, s kukkants be a könyvek sorába
mert a következő tojás ide bújt be, valamelyik sarkába.
A negyedik tojás is elgurult.
Ez az egyik kedvenc helyem,
Itt minden csupa párna és takaró,
alvásidőben belebújni de jó!
A mesét is ebben hallgatod,
vagy ébredés után nyújtózol benne egy nagyot.
Az ötödik tojás is elgurult…
Ez a szoba lábbelit, nagykabátot, esernyőt, kulcsokat tartogat,
mindent, amit az elinduláshoz apu vagy anyu magához ragad.
Téged is kabátba itt öltöztetnek,
sapkát vagy nyári kalapot a fejedre tesznek.
A tojás itt bújt el, ebben a szobában,
ezen belül is egy olyan tárgyban,
amibe lábadat teszed s benne sétálni vagy a játszótérre mehetsz.
Ha meglelted mind az öt tojásod,
nagyon ügyes voltál, ugye látod?
Színezd vagy fesd most a tojásokat szépre,
elkészítve őket húsvét ünnepére.
PannKa húsvéti mesés kuckója ma ismét egy mesét rejt, vajon melyiket? Ha azt mondjuk csengettyű, fa és egy újabb nyuszi, kitaláljátok? ?
Mese: A nyulacska csengettyűje
A mese forrása: mek.oszk.hu
Online programjainkat Budapest Főváros XIII. Kerületi Önkormányzata támogatja.
All right reserved - Minden jog fenntartva.
Üzemeltető: XIII. Kerületi Közszolgáltató Zrt. - SKult13 Divízió